stanford-oval/wikipedia huggingface dataset:
El Diablo
El Diablot > Chato Santana

Chato Santana on kolmas ja viimeisin El Diablon roolia kantanut hahmo, jolla on pyrokineettisiä kykyjä. Hän on ex-rikollinen, joka joutui sairaalaan poliisin ammuttua häntä ja tapasi koomaan vaipuneen Lazarus Lanen. Kun poliisit tekivät hänelle tarjouksen jenginsä ilmiantamisesta, hänet petettiin ja puukotettiin ja tukahdutettiin. Mutta Lazarus Lane, alun perin vanhan lännen sankari El Diablo pelasti Santanan antamalla tälle voimansa. Voimiaan käyttämällä hän tappoi jengin, jolle hän työskenteli kostona, mutta päätyi murhaamaan myös viattomia ihmisiä. Tämän virheen murtamana Santana otti tehtäväkseen lähteä pelastuksen polulle. Hän on toiminut myös Suicide Squadin jäsenenä.
Muissa medioissa > Televisio

Lazarus Lane esiintyi El Diablona ensimmäisen kerran animaationa sarjan Justice League Unlimitedin jaksossa "The Once and Future Thing, Part 1: Weird Western Tales". Sarjassa hän oli villin lännen sankari, joka työskenteli yhdessä Jonah Hexin, Bat Lashin ja Sheriffi Ohiyesa Smithin kanssa.
Chato Santana esiintyi El Diablona Teen Titans Go! sarjan jaksossa "TV Knight 2".
Chato Santanan versio El Diablosta esiintyi taustahahmona vuoden 2015 DC Super Hero Girls nettisarjassa yhtenä supersankarikoulun oppilaista.
Muissa medioissa > Elokuvat

Chato Santana esiintyi Jay Hernandezin näyttelemänä vuonna 2016 elokuvassa Suicide Squad. Hänellä oli ollut pyrokinesiakyky jo syntymästään asti ja sen voimistuttua hänen varttumisensa myötä, hän oli alkanut käyttää sitä pikkurikosten toteuttamiseen. Hänen vaimonsa Grace sai kuitenkin tietää tästä ja menetettyään voimiensa hallinnan, El Diablo tappoi vahingossa vaimonsa sekä heidän kaksi lastaan. Hän oli antautunut vapaaehtoisesti poliisille ja Suicide Squadin jäsenenä hän oli aluksi vältellyt voimiensa käyttöä, kunnes uhrasi henkensä Incubusin tuhoamiseksi.
Videopeleissä

Chato Santanan versio El Diablosta esiintyi ladattavana bonushahmona Lego Batman 3: Beyond Gotham -pelissä.
Chato Santanan versio El Diablosta esiintyi pelattavana hahmona Suicide Squad: Special Ops -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2005 | Nestor Carbonell | Justice League Unlimited |  |  |
| 2016 | Jay Hernandez |  | Suicide Squad |  |
Ernst Gustav Julius Thitz

Ernst Gustav Julius Caesar Fredrik Wilhelm Atos Porthos Aramis Romulus Remus Thitz
Ernst Gustav Julius Caesar Fredrik Wilhelm Atos Porthos Aramis Romulus Remus Thitz (8. toukokuuta 1826 Helsinki – 21. helmikuuta 1899 Oulainen) oli suomalainen Venäjän keisarikunnan laivastossa palvellut kontra-amiraali.
Perhe

Thitzin vanhemmat olivat kapteeni Gustav Fredrik Thitz (1794–1864) ja Karolina Fredrika Albertina Munck (1796–1877). Thitzin suvun kantaisä Johan Gottfrid Thitz (1726–1793) oli saapunut 1748 Saksasta Ruotsin kautta Suomeen lasinpuhaltajaksi Åvikin lasitehtaalle Somerolle. Thitz oli naimisissa vuodesta 1864 Sofia Lovisa Munck af Fulkilan (1825–1898) kanssa. Heidän poikansa August Fredrik Julius Caesar Thitz oli teollisuudenharjoittaja, joka toimi muun muassa ranskalaisen Michelinin rengastehtaan edustajana Suomessa 1930-luvulla. August Thitz muistetaan myös mesenaattina, joka tuki erityisesti Rudolf Koivua.
Sotilasura

Thitz kävi 1834–1838 Helsingin lyseota ja pestautui 1843 1. suomalaiseen meriekipaasiin. Vuonna 1854 Thitz siirtyi 2. suomalaiseen meriekipaasiin ja osallistui Viaporin linnoituksen puolustukseen Krimin sodan aikana. Vuonna 1856 hän palasi 1. suomalaiseen meriekipaasiin ja 1863 hän siirtyi 1. Suomen kaaderiekipaasiin jossa hän sitten palveli vuoteen 1871 saakka. Viimeksi hän palveli 6. meriekipaasissa 1871–1880. Thitz oli Päijänteellä höyrylaiva Suomen päällikkönä 1862–1866 ja höyrylaiva Veliki Knjaz Alexein päällikkönä 1866–1872. 1870-luvulla Thitz oli päällikkönä höyrykuunareilla Samojed ja Bakánin sekä viimeksi tykkivene Tutšalla. Thitz yleni junkkariksi 1845, midshipsmaniksi 1850, luutnantiksi 1855, kapteeniluutnantiksi 1866, II luokan kapteeniksi 1874 ja I luokan kapteeniksi 1879. Erotessaan laivastosta 1880 hän sai kontra-amiraalin arvon.
Thitz toimi sitten höyrylaivan kapteenina reitillä Pietari–Pietarhovi–Kronstadt. Vuonna 1887 hänet nimitettiin Oulun läänin toisen kutsuntapiirin sotakomissaariksi. Thitz muutti Oulaisiin jossa sijaitsivat 13. reservikomppanian kasarmit. Hän osti asunnokseen Räsyn talon Oulaisten Törmäperältä. Thitz hoiti sotakomissaarin virkaa aina kuolemaansa saakka 1899. Räsyn talo oli Thitzin aikana vilkkaan seuraelämän keskus jossa järjestettiin säännöllisesti juhlia joissa pääruokana oli yleensä aina lintupaisti. Thitzillä oli talossan myös hyvin varustettu viinikellari ja muun muassa lintuhäkit 11 kanarialinnulle.
Tarinan mukaan leikillisenä tunnettu Thitz olisi itse keksinyt kahdeksan ylimääräistä etunimeään Caesar Fredrik Wilhelm Atos Porthos Aramis Romulus Remus kirjautuessaan venäläiseen sotilasoppilaitokseen. Virallisissa asiakirjoissa hän käytti allekirjoituksenaan J. C. Thitz ja kotona häntä puhuteltiin Julius-nimellä.
Muistaminen

Oulaisten kirkonkylän kansakoululle perustettiin 1900-luvun alussa Thitzin rahasto jonka korot käytettiin vuosittain oppilaisen vaatetusapuun. Thitzistä muistuttaa Oulaisissa myös Amiraalintie, Thitzintie ja Kartanomajatalo Törmänhovin Amiraalinsiipi.
Kirjallisuutta

Harri Turunen : Yhdentoista etunimen amiraali : totta ja tarua Oulaisista ja oulaislaisista. Oulaisten kotiseutuyhdistys, Oulainen 1992
En junkares väg till midshipman i Nikolai I:s flotta; konceptbok från 1840 till ca 1845 ; med förtal och kommentarer av Christoffer H. Ericsson. Meddelanden från Sjöhistoriska Institutet vid Åbo Akademi, Åbo 2000
Erik Pance

| Erik Pance> Henkilötiedot |
| --- | --- |
Syntynyt: 10. huhtikuuta 1991 (ikä 33) Ljubljana, Slovenian ST, Jugoslavia
Kansalaisuus:   Slovenia
Jääkiekkoilija
Pelipaikka:  vasen laitahyökkääjä
Maila:  vasen
Pituus:  178 cm
Paino:  80 kg
Seura
Seura:  HDD Jesenice
Sarja:  AlpsHL
Pelinumero:  31
Pelaajaura
Pääsarjaura:  2006–
Aik. seurat:  HK Olimpija Ljubljana (Slovenia/Slohokej) Olimpija Ljubljana (EBEL/Slovenia) Hokki (Mestis) HK Slavija Ljubljana (INL) Újpesti TE (MOL Liga)
Erik Pance (s. 10. huhtikuuta 1991 Ljubljana, Slovenian ST, Jugoslavia) on slovenialainen jääkiekkoilija, joka pelaa Alps Hockey Leaguen slovenialaisjoukkue HDD Jesenicessä. Hän on pelipaikaltaan vasen laitahyökkääjä.
Ura > Seuraura

Pancen kasvattajaseura on HK Olimpija Ljubljana, jonka miesten joukkueessa hän debytoi vain 15-vuotiaana Slovenian liigassa kaudella 2006–2007. Kauden 2008–2009 Pance aloitti Ruotsissa Malmö Redhawksin junioreissa, mutta hän palasi kesken kauden takaisin kasvattajaseuraansa Olimpijaan.
Kauden 2009–2010 Pance vietti lähinnä HK Olimpija Ljubljanan Slohokej Ligan ja HDD Olimpija Ljubljanan Erste Bank Eishockey Ligan joukkueen välillä. Itävallan pääsarjassa EBEL:ssä hänen tulokaskautensa toi 25 runkosarjaottelussa tehot 2+3=5. Ensimmäisellä täydellä EBEL-kaudellaan 2010–2011 Pance teki 52 runkosarja- ja neljässä playoff-ottelussa tehot 4+5=9. Hän oli joukkueen neljässä Slovenian liigan runkosarjaottelussa tehoilla 8+2=10 Olimpijan paras maalintekijä ja jakoi joukkueen sisäisen pistepörssin voiton Matt Higginsin kanssa.
Kaudella 2011–2012 Pance teki EBEL:n yhden kauden piste-ennätyksensä tehoilla 12+15=27. Hän voitti kauden päätteeksi Slovenian-mestaruuden. Kesällä 2013 Pance kävi try-outilla Tšekin Extraligan HC Kladnossa, jossa hän jäi ilman sopimusta. Marraskuussa 2013 Pancen uutisoitiin tehneen sopimus Mestis-joukkue Kajaanin Hokin kanssa. Joulutaukoon asti kestäneen try-outin sisältänyt sopimus vahvistettiin joulukuussa. Hän ei saanut seitsemän siellä pelatun ottelun jälkeen kuitenkaan jatkosopimusta. Pance palasi vuodenvaihteessa loppukaudeksi takaisin Olimpijaan.
Elokuussa 2014 Pance teki jatkosopimuksen Olimpijan kanssa, mutta hän päätti kuitenkin lopettaa pelaajauransa jo kauden 2014–2015 kynnyksellä keskittyäkseen enemmän jääkiekon ulkopuoliseen elämään. Pance kertoi myöhemmin taustalla olleen motivaation puute jääkiekkoiluun ja viimeisimpinä vuosina vähälle jäänyt vastuu. Hän oli pelaamatta yhden kauden, kunnes Pance päätti palata kaukaloihin kaudella 2015–2016 siirryttyään Itävallan toiseksi korkeimmalle sarjatasolle Inter-National-Leaguen slovenialaisjoukkue HK Slavija Ljubljanan riveihin. Hän pelasi siellä vain yhden ottelun, kunnes Pance siirtyi lokakuussa 2015 Unkariin MOL Liga -joukkue Újpesti TE:n joukkueeseen. Hän oli tehoilla 19+11=30 joukkueen paras maalintekijä ja toiseksi paras pistemies Jozef Mihálikin jälkeen.
Kaudeksi 2016–2017 Pance palasi taas kotimaahansa ja siirtyi vuoden mittaisella sopimuksella Alps Hockey Leaguen slovenialaisjoukkue HDD Jesenicen riveihin.
Ura > Maajoukkueura

Pance edusti Sloveniaa IA-divisioonan MM-kilpailuissa vuonna 2012, jolloin joukkue voitti kultaa ja nousi seuraavaksi vuodeksi pääsarjaan. Hän pelasi myös alle 20-vuotiaiden I-divisioonan MM-kilpailuissa vuosina 2009 ja 2011. Ensimmäisenä mainitussa turnauksessa Pance voitti Slovenian sisäisen syöttöpörssin ja jakoi sisäisen pistepörssin voiton veljensä Žigan kanssa tehoilla 2+6=8. Vuoden 2011 turnauksessa Pance toimi Slovenian kapteenina. Hän jakoi tehoilla 7+5=12 koko B-lohkon pistepörssin voiton Tanskan Nicolai Meyerin kanssa sekä tehotilaston voiton joukkuetoverinsa Luka Ščapin kanssa. Pance valittiin myös B-lohkon parhaaksi hyökkääjäksi.
Pance pelasi myös alle 18-vuotiaiden I-divisioonan MM-kilpailuissa vuonna 2008, josta Slovenia putosi seuraavaksi vuodeksi II-divisioonaan. Vuoden 2009 turnaus päättyikin II-divisioonan A-lohkon hopeaan.
Muuta

Pancen isoveli Žiga pelaa EBEL-liigaa Klagenfurter AC:ssä.
Vuoden 1812 Turun tapaaminen

Vuoden 1812 Turun tapaaminen viittaa Venäjän keisari Aleksanteri I:n ja Ruotsin kruununprinssi Kaarle Juhanan kohtaamiseen Turussa vuonna 1812.
Ruotsin kruununperilliseksi vuonna 1810 valittu Kaarle Juhana eli Jean-Baptiste Jules Bernadotte arvosteli Ruotsin silloista ulkopolitiikkaa, jonka mukaan liittoutuminen Eurooppaa valloittaneen Napoleon I:n kanssa olisi turmiollinen. Mikäli Napoleon voittaisi käynnissä olleen sodan, Ruotsi joutuisi Ranskan vasalliksi. Näissä oloissa olisi siis viisaampi liittyä Napoleonin vastaiseen liittoumaan. Ruotsin ja Bernadotten mahdollisuus hakea Napoleonin vastaista liittoumaa syntyi Napoleonin joukkojen miehitettyä tammikuussa 1812 Saksassa olleen viimeisen ruotsalaisalueen eli Ruotsin Pommerin. Tämän perusteella Bernadotte lähetti helmikuussa 1812 kreivi Carl Löwenhielmin Pietariin tunnustelemaan mahdollista yhteistyötä ja tsaari Aleksanteri I:n ystävyyttä. Ruotsi oli valmis yhteistyöhön keisarillisen Venäjän kanssa, mikäli Ruotsi saisi hyvitykseksi Norjan. Suomen takaisinvalloittaminen ei siis ollut enää kiinnostuksen kohteena. Hyvitykseksi Bernadotten johtama Ruotsi auttaisi Venäjää mahdollisessa sodassa Napoleonia vastaan. Tsaari Aleksanteri I suostuikin ehdotukseen, ja Ruotsin ja Venäjän välillä solmittiin huhtikuussa 1812 liittosopimus. Napoleon yritti vielä taivuttaa Ruotsia ja Bernadottea Ranskan johtaman liittouman puolelle lupaamalla Pommerin, Suomen ja rahoitusta avun palkaksi. Bernadotten vaatimus Norjan saamisesta ei ollut Napoleonille mahdollinen johtuen silloisesta liitosta Norjan silloisen omistajan Tanskan kanssa. Kesäkuussa 1812 Napoleon aloitti sotaretken Venäjälle kohteena valloittaa Moskova.
Tsaari Aleksanteri I ehdotti kesällä 1812 hallitsijakokousta Bernadotten kanssa, jossa sovittaisiin ajankohdan vaatimista yhteisistä toimenpiteistä. Kokouspaikaksi valittiin Turku, jonne hallitsijat saapuivat 24. elokuuta 1812. Turku oli tällöin Suomen suuriruhtinaskunnan hallinnollinen keskus. Hallitsijoiden käymien keskustelujen perusteella täsmennetty liittosopimus laadittiin 30. elokuuta, jossa sovittiin Ruotsin osallistumisesta Euroopan mannermaalla käytävään sotaan Napoleonia vastaan ja Venäjän tuettava ruotsalaisten Norjan valloitusta.
Tapaaminen sinetöi Suomen jo aiemmin sovitun siirtymisen Venäjän vallan alle ja muutti Itämeren alueen ja Euroopan suurvaltojen keskinäisiä suhteita perusteellisesti. Historiantutkija Matti Klinge on todennut, että tällä sopimuksella luotiin pohja uudelle Euroopalle ja Itämeren alueen rauhalle ja ystävyyden politiikalle.
Veistos

Venäläisen kuvanveistäjä Andrei Kovaltšukin pronssiveistos Tapaaminen Turussa 1812 sijaitsee Aurajoen rannassa. Teoksessa Aleksanteri I istuu tuolilla ja tarjoaa Kaarle Juhanalle istumapaikkaa vieressään tuolilla. Veistos paljastettiin tapaamisen 200-vuotisjuhlan kunniaksi järjestetyn seminaarin yhteydessä vuonna 2012.
Tapaaminen Turussa 1812.
Voltaj

Voltaj 2015
Voltaj on romanialainen vuonna 1982 perustettu yhtye, joka soittaa pääasiassa popahtavaa rockia. Yhtyeen nimi Voltaj tarkoittaa jännitettä.
Yhtye julkaisi ensimmäisen levynsä Pericol de moarten vuonna 1996 vasta 14 vuotta sen perustamisen jälkeen. Levylle oli koottu sen ajan yhtyeen suosituimpia hittejä. Heidän seuraava julkaisunsa oli Asta-i viaţa-single. Se julkaistiin helmikuussa 1999 ja pian sen jälkeen media julkisti kappaleen yhdeksi Romanian suurimmaksi hitiksi sinä vuonna. Samoihin aikoihin yhtye alkoi valmistella seuraavaa levyään, joka lopulta julkaistiin heinäkuussa samana vuonna. Levyn nimi oli Risk Maxim 2 ja se sisälsi niin Asta-i viatan kuin 11 muutakin kappaletta, joista suosituimpia olivat bändin alkuajoilta peräisin oleva Arma ta `99, Ora de germană sekä Lumina, joka oli myös uudelleentehty versio yhtyeen alkuajoilta olevasta Luminasta. Vuonna 2000 julkaistiin heidän kolmas albuminsa Bungee. Levyltä hitiksi asti nousi kappale Albinuţă, joka ylsi Romanian viiden parhaimman joukkoon. Muita suosittuja kappaleita levyltä olivat Zodiac C ja Un pas în faţă. Loppuvuodesta he myös julkaisivat uuden singlensä Iarnan. Se oli hyvin tarttuva kappale, ja vuoden 2001 puolella kappaleelle tehtyä musiikkivideota soitettiin lähes jokaisella Romanian musiikkikanavalla. Yhtye vaihtoi levy-yhtiötään kesäkuussa 2001, ja sen alla he myös julkaisivat seuraavan kappaleensa 3D:n.
Huhtikuussa 2002 julkaistiin yhtyeen seuraava tuplasingle ...TU, jonka oli tarkoitus olla omistettu jokaiselle yhtyeen fanille ja satunnaiselle kuuntelijalle. Sitä seuraava levy julkistettiin jo saman vuoden elokuussa, ja se kantoi nimeä 424. Se sisälsi raidan nimeltä Scrisoare, joka nousi sen levyn suosituimmaksi kappaleeksi. Joulukuussa 2003 yhtye julkaisi ensimmäisen Best of -levynsä sekä tuplasinglen kappaleesta Noapte bună!. Single sisälsi niin alkuperäisen version kappaleesta kuin uudelleenmiksattuja ja yhden karaokeversion. Yhtyeen tuorein albumi on vuodelta 2004, Povestea oricui. Levyn kappaleista Eu cu mine, Şi ce?, Povestea oricui ja Patapetine tehtiin musiikkivideot. Toinen kokoelmalevy julkaistiin vuonna 2005, ja se sisälsi kappaleiden parhaimmistoa yhtyeen alkuajoilta tähän päivään asti.
Voltaj on myös julkaissut yhden kuvakirjan ja DVD:n.
Vuonna 2015 yhtye edusti Romaniaa Eurovision laulukilpailussa kappaleella De la capăt.
Jäsenet

Călin Goia, solisti
Oliver Sterian, rummut
Gabi Constantin, kitara
Bobby Stoica, kosketinsoittimet
Valeriu Ionescu, basso
Etnogaala

Etnogaala on kansanmusiikin ja -tanssin gaala, jossa palkitaan alan taiteilijoita. Sen järjestää Kansanmusiikin ja Kansantanssin Edistämiskeskus.
Etnogaala on järjestetty ensi kerran loppuvuodesta 2017, ja toisen kerran tammikuussa 2019. Gaala on molempina vuosina järjestetty Tavastia-klubilla. Vuoden 2019 gaala oli katseltavissa ja kuunneltavissa suorana Yle Areenassa, ja editoitu taltionti tulee myöhemmin nähtäväksi televisiossa.
Vuoden 2017 ehdokkaat ja palkitut

Anne-Mari Kivimäki
Muut ehdokkaat: Frigg, Ismaila Sané
Orivesi All Stars
Muut ehdokkaat: Kalevauva.fi, Pelimanni 8bit
Maija Kauhanen
Muut ehdokkaat: BaranBand, Elssa Antikainen
Frigg
Muut ehdokkaat: Okra Playground, Pekko Käppi & K:H:H:L
Pekko Käppi & K:H:H:L
Muut ehdokkaat: Anne-Mari Kivimäki, Tuuletar
Petri Kauppinen
Muut ehdokkaat: Hanna Poikela, Rami Meling
Hildá Länsman
Muut ehdokkaat: Digelius Music, World Music School Helsinki
Vuoden 2019 ehdokkaat ja palkitut

Pauanne
Muut ehdokkaat: Mammantytöt!, Solju
Kulttuuriyhdistämö Interkult
Muut ehdokkaat: Haapavesi Folk Music Festival, Helsinki-Cotonou Ensemble
Tuuletar
Muut ehdokkaat: Antti Paalanen, Sväng
Kaari Martin
Muut ehdokkaat: Hanna Poikela, Tanssiteatteri Tsuumi
Kulttuuriosuuskunta Uulu
Muut ehdokkaat: Bafe’s Factory, Rahvaanmusiikin kerho
Bafe’s Factory
Solju
Muut ehdokkaat: Heikki Laitinen, Tuuletar
Sväng
Muut ehdokkaat: Helsinki-Cotonou Ensemble, Johanna Juhola
Aiheesta muualla

Etnogaala 2019 Yle Areenassa
Vuoritammi

| Vuoritammi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Magnoliophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fagales
Heimo::  Pyökkikasvit Fagaceae
Suku::  Tammet Quercus
Laji::  macranthera
Kaksiosainen nimi
 Quercus macranthera  Fisch. & C.A.Mey. ex Hohen. 
Katso myös
   Vuoritammi Wikispeciesissä   Vuoritammi Commonsissa 
Infobox OKNimi-testi OKIUCN-testi OK: 
Vuoritammi eli kaukasuksentammi (Quercus macranthera) on kesävihanta tammilaji, joka kasvaa pääasiassa Pohjois-Iranissa, Turkissa, Armeniassa ja Azerbaidžanissa. Puu kasvaa yleensä noin 20 metrin korkuiseksi, mutta myös 30 metrin korkuisia yksilöitä voi löytää. Puu kasvaa yleensä kuivilla rinteillä 800–2 400 metrin korkeudessa.
Valo askeleillani: Pyhiinvaelluksella Suomessa

| Valo askeleillani: Pyhiinvaelluksella Suomessa |
| --- | --- |

Kirjailija:  Ilari Aalto, Annastiina Papinaho, Larissa Riihihuhta
Kuvittaja:  Usva Torkki
Kieli:  suomi
Genre:  tietokirja
Kustantaja:  Kirjapaja
Julkaistu:  2022
Ulkoasu:  sidottu
Sivumäärä:  271
ISBN:  978-952-354-538-0
Löydä lisää kirjojaKirjallisuuden teemasivulta
Valo askeleillani: Pyhiinvaelluksella Suomessa on vuonna 2022 ilmestynyt Ilari Aallon, Annastiina Papinahon ja Larissa Riihihuhdan kirjoittama ja valokuvaaja Usva Torkin kuvittama tietokirja pyhiinvaelluksen historiasta ja nykypäivästä Suomessa. Teos on Kirjapajan kustantama. Kirjassa käydään läpi pyhiinvaellusperinteen historiaa keskiajata nykypäivään, ja kirjoittajat kertovat omakohtaisia ja hyvin henkilökohtaisiakin kokemuksiaan ja ajatuksiaan pyhiinvaellusreiteiltä. Kirja pohtii myös, mitä pyhiinvaellus on, ja mikä merkitys pyhiinvaellusperinteellä on nykypäivässä. Kirja oli syksyllä 2022 ehdolla Vuoden kristillinen kirja -palkinnon saajaksi.
Aiheesta muualla

Peltotalo, Mika: Larissa Riihihuhta & Co. kirjoittivat pyhiinvaelluskirjan, jossa kuljetaan Naantalissa ja Raisiossakin – ”Valo askeleillani sopii täydellisesti juuri tähän aikaan”. Rannikkoseutu 13.4.2022.
Euphoric Defilement

| Euphoric Defilement> Tiedot |
| --- | --- |
Toiminnassa:  2009–
Tyylilaji:  brutaali death metal
Laulukieli:  englanti
Jäsenet:  Andrew Villarreal, laulu   Juan Hernandez, kitara   Tom Myers, bassokitara   Gabriel Lopez, rummut  
Levy-yhtiö:  Unique Leader Records, 2011–  
Infobox OKNimi-testi OK: 
Euphoric Defilement on yhdysvaltalainen brutaalin death metalin yhtye, joka perustettiin vuonna 2009 Los Angelesissa.
Toukokuussa 2011 yhtye solmi levytyssopimuksen Unique Leader Recordsin kanssa, ja aloitti ensimmäisen studioalbuminsa nauhoitukset syksyllä. Esikoisalbumi Ascending to the Worms julkaistiin 19. helmikuuta 2013.
Jäsenet

Andrew Villarreal – laulu (2009–)
Juan Hernandez – kitara (2009–)
Gabriel Lopez – rummut (2009–)
Tom Myers – bassokitara (2011–)
Diskografia

Promo 2011 (2011,  demo)
Ascending to the Worms (2013,  Unique Leader Records)
Live in Stockton (2015,  omakustanne)
Promo 2016 (2016,  demo)
Aiheesta muualla

Euphoric Defilement Encyclopaedia Metallumissa (englanniksi)
Euphoric Defilement Myspacessa (englanniksi)
Evje

| Evje |
| --- | --- |

 Evje
 Koordinaatit: 58°35′06″N, 7°48′30″E 
Valtio:  Norja
Lääni:  Agder
Kunta:  Evje og Hornnes
Pinta-ala:  
 – Maa:  3,5 km²
Väkiluku (2022):  2 506
 – Väestötiheys:  716 as./km²
Infobox OKVirheellinen NIMI-arvo: 
Evje on taajama Evje og Hornnesin kunnassa Agderin läänissä Norjassa ja kuntansa hallinnollinen keskus. Sen pinta-ala on 3,5 neliökilometriä ja asukasluku 2 506 vuonna 2022. Evje oli itsenäinen kunta vuoteen 1960 saakka.
Evje tunnetaan myös Flåtin nikkelikaivoksesta (1872–1946), joka oli lyhyen aikaa maailman ja useita vuosia Euroopan suurin nikkelikaivos.
Kuvia

Evjen kirkko on vuodelta 1891.
Aiheesta muualla

Flåtin nikkelikaivos (pdf) (englanniksi)
Kuvia tai muita tiedostoja aiheesta Evje Wikimedia Commonsissa
Valoa Oulu! -valofestivaali

Valoa Oulu! -valofestivaali järjestetään Oulussa vuosittain marraskuussa. Ensimmäinen valofestivaali oli vuonna 2013. Vuosittain festivaali kerää noin 20 000 vierailijaa erilaisiin valotapahtumiin vajaan viikon aikana [lähde? ].
Aiheesta muualla

Valoa Oulu -valofestivaali (Arkistoitu – Internet Archive)
Veli-Pekka Hård

| Veli-Pekka Hård> Henkilötiedot |
| --- | --- |
Syntynyt: 10. kesäkuuta 1970 (ikä 54) Jyväskylä
Kansalaisuus:   Suomi
Jääkiekkoilija
Pelipaikka:  puolustaja
Maila:  right
Pituus:  197 cm
Pelaajaura
Pääsarjaura:  1990–2005
Seurat:  JYP (Liiga) Sport (I divisioona) SaPKo (I-divisioona) TuTo Hockey (Liiga) Ilves (Liiga) Ässät (Liiga) REV Bremerhaven (2. Bundesliga) Fischtown Pinguins (2. Bundesliga) Rouen (Ligue Magnus) Asiago (Serie A (jääkiekko)
Veli-Pekka Hård (s. 10. kesäkuuta 1970) on jyväskyläläinen entinen jääkiekkoilija. Hän pelasi ensimmäiset pelinsä aikuisten sarjoissa JyP HTn joukkueessa kaudella 1990-1991 pelattuaan sitä ennen seuran junioreissa. Hård pelasi liigakiekkoa Jyväskylässä lähes yhtäjaksoisesti kevääseen 1995 asti. Jaksoon mahtuu kahden ottelun laina Vaasan Sportissa kaudella 1991-1992 ja viiden ottelun laina Savonlinnan SaPKOon kaudella 1994-1995.
Kaudelle 1995–1996 Hård siirtyi pelaamaan TuTo:n joukkueeseen ja sieltä vuoden kuluttua, TuTon pudottua takaisin I-divisioonaan, Tampereen Ilveksen joukkueeseen. Tampereella Hård pelasi neljä kautta, ollen kahtena vuonna joukkueen varakapteeni. Kauden 2000–2001 Hård pelasi Ässissä josta siirtyi seuraavaksi kaudeksi pelaamaan Saksaan 2.Bundesliigan Bremerhaveniin. Bremerhavenissa Hård pelasi kaksi vuotta, joista jälkimmäisenä vuonna joukkue pelasi nimellä Fischtown Pinguins.
Kahden Saksan kauden jälkeen Hård siirtyi Ranskaan ja sieltä vuoden kuluttua Italiaan Asiagon joukkueeseen. Kaudella 2005–2006 Hård pelasi vielä kuusi ottelua II-divisioonassa D-Kiekon riveissä ja lopetti sen jälkeen uransa.
Kaikkiaan Hård pelasi SM-liigassa 11 kauden aikana 410 ottelua, joissa teki 36 maalia ja 78 tehopistettä. Uran paras kausi oli ensimmäinen Ilves-kausi, jolloin Hård teki 17 tehopistettä +/- lukeman ollessa +10. Liigakausillaan Hård ylsi vain kolmasti yli 10 pisteen rajan.
Euphroniaceae

| Euphroniaceae |
| --- | --- |
 Euphronia hirtelloides
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Malpighiales
Heimo::  Euphroniaceae  Marc.-Berti
Suvut
 Euphronia Mart. & Zucc. 
Katso myös
   Euphroniaceae Wikispeciesissä   Euphroniaceae Commonsissa 
Infobox OKNimi-testi OK: 
Euphroniaceae on pieni eteläamerikkalainen kasviheimo koppisiemenisten Malpighiales-lahkossa. Heimossa on vain yksi suku: Euphronia.